ai4bharat/Pralekha huggingface dataset:
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, হজ তীর্থযাত্রীদের নির্বাচন প্রক্রিয়া দুটি ডোজের সঙ্গে সঙ্গে টিকাকরণ সম্পূর্ণ হওয়ার ভিত্তিতে করা হবে; সেই সঙ্গে আগামী বছর হজের সময় করোনা বিধি বিবেচনায় রেখে ভারত ও সৌদি আরব সরকার নীতি নির্দেশিকা ও শর্তাবলীর বিষয়ে সিদ্ধান্ত নেবে
নতুন দিল্লি, ২২ অক্টোবর, ২০২১
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, হজ তীর্থযাত্রীদের নির্বাচন প্রক্রিয়া দুটি ডোজের সঙ্গে সঙ্গে টিকাকরণ সম্পূর্ণ হওয়ার ভিত্তিতে করা হবে। সেই সঙ্গে আগামী বছর হজের সময় করোনা বিধি বিবেচনায় রেখে ভারত ও সৌদি আরব সরকার নীতি নির্দেশিকা ও শর্তাবলীর বিষয়ে সিদ্ধান্ত নেবে।
নতুন দিল্লিতে আজ হজ পর্যালোচনা বৈঠকে পৌরোহিত্য করে শ্রী নাকভি আরও জানান, হজ তীর্থযাত্রীদের ডিজিটাল হেল্থ কার্ড, ই-মসিহা স্বাস্থ্য সুবিধা এবং ই-লাগেজ প্রি-ট্যাগিং সম্পর্কিত যাবতীয় তথ্য দেওয়া হবে। তিনি আরও বলেন, সৌদি আরব এবং ভারত সরকারের স্বাস্থ্য ও করোনা বিধি বিবেচনায় রেখে ২০২২-এর হজের প্রস্তুতি ইতিমধ্যেই শুরু হয়েছে। আগামী মাসের প্রথম সপ্তাহে ২০২২-এর হজের বিষয়ে সরকারি ঘোষণা করা হবে। সেই সঙ্গে হজে যাওয়ার জন্য অনলাইন আবেদন প্রক্রিয়ার সূচনা হবে। এবারের হজের যাবতীয় প্রক্রিয়া ১০০ শতাংশ ডিজিটাল পদ্ধতিতে পরিচালিত হবে। ইন্দোনেশিয়ার পর ভারত দ্বিতীয় দেশ যেখান থেকে সর্বাধিক সংখ্যায় পুণ্যার্থীরা হজে যান।
হজ তীর্থযাত্রীদের জন্য ভারত ও সৌদি আরব সরকার করোনা বিধির পাশাপাশি সুস্বাস্থ্য ও পরিষ্কার পরিচ্ছন্নতা বজায় রাখতে বিশেষ প্রশিক্ষণের বন্দোবস্ত করছে। মহামারীজনিত পরিস্থিতির দরুণ জাতীয় ও আন্তর্জাতিক নীতি-নির্দেশিকা হজের সময় কঠোর ভাবে মেনে চলা হবে।
শ্রী নাকভি জানান, সৌদি আরব ও ভারত সরকারের পক্ষ থেকে জারি করা নীতি নির্দেশিকা অনুযায়ী সমগ্র হজ প্রক্রিয়া পরিচালিত হবে। ভারত ও সৌদি আরব দুই দেশের মানুষের সুস্বাস্থ্য সুনিশ্চিত করতে এই পদক্ষেপ। মহামারীজনিত যাবতীয় চ্যালেঞ্জ বিবেচনায় রেখে কেন্দ্রীয় স্বাস্থ্য, বিদেশ, অসামরিক বিমান পরিবহন, ভারতীয় হজ কমিটি, সৌদি আরবে নিযুক্ত ভারতীয় দূতাবাস এবং জেড্ডায় ভারতীয় বাণিজ্যিক দূতাবাসের সঙ্গে আলাপ-আলোচনার পর ২০২২-এ হজের যাবতীয় প্রক্রিয়া চূড়ান্ত করার কাজ চলছে। করোনা মহামারীর মধ্যে সৌদি আরব সরকারের প্রয়োজনীয় যাবতীয় শর্তাদি অনুসরণ করে হজ যাত্রার বন্দোবস্ত করা হচ্ছে বলেও শ্রী নাকভি জানান।
তিনি বলেন, ২০২২-এর হজ যাত্রা মহামারী ও তার প্রভাবের বিষয়গুলিকে বিবেচনায় রেখে প্রস্তুত করা হচ্ছে, যাতে হজ যাত্রীদের সুস্বাস্থ্যের পাশাপাশি সেখানে তাদের থাকা ও যাতায়াতের পর্যাপ্ত বন্দোবস্ত করা যায়। এবারের হজে যাওয়ার জন্য পুরুষ সঙ্গী ছাড়াই ৩ হাজারের বেশি মহিলা আবেদন করেছেন। পুরুষ সঙ্গী নিয়েও মহিলারা হজে যেতে পারেন। তবে, যে সমস্ত মহিলা পুরুষ সঙ্গী ছাড়াই হজে যাওয়ার আবেদন করেছেন তাদের লটারি বা যাত্রায় অনুমতি নেওয়ার পদ্ধতি থেকে ছাড় দেওয়া হবে। শ্রী নাকভি ছাড়াও হজ পর্যালোচনা বৈঠকে উপস্থিত ছিলেন মন্ত্রকের সচিব শ্রীমতী রেণুকা কুমার, সৌদি আরবে ভারতের রাষ্ট্রদূত ডঃ অউসফ সৈয়দ, যুগ্ম সচিব শ্রীমতী নিগার ফতিমা, বিদেশ মন্ত্রকের যুগ্ম সচিব  শ্রী বিপুল, অসামরিক বিমান পরিবহণ মন্ত্রকের যুগ্ম সচিব শ্রী এস কে শর্মা, স্বাস্থ্য মন্ত্রকের উপমহানির্দেশক শ্রী পি কে সেন, ভারতীয় হজ কমিটির মুখ্য কার্যনির্বাহী আধিকারিক শ্রী মহম্মদ ইয়াকুব শিখা, জেড্ডায় ভারতের বাণিজ্য দূত শ্রী শাহিদ আলম, এয়ার ইন্ডিয়ার কার্যনির্বাহী নির্দেশক শ্রী মেলউইন ডিসিলভা প্রমুখ।
এই বৈঠকে হজ যাত্রার বিমান, করোনা বিধি, টিকাকরণ, চিকিৎসা সুবিধা, হেল্থ কার্ড, সৌদি আরবে পরিবহণ, আধিকারিকদের হজে নিযুক্তি, হজ প্রশিক্ষণ, বিমানে আরোহণ কেন্দ্র প্রভৃতি বিষয় নিয়ে আলোচনা হয়।
(CG/BD/AS/
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ৭ই জুলাই, ২০২১
দেশজুড়ে টিকাকরণ অভিযানে এ পর্যন্ত ৩৬ কোটি ১৩লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪৩,৭৩৩ জন।
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৪,৫৯,৯২০।
মোট সংক্রমিতের ১.৫% এই মুহূর্তে চিকিৎসাধীন।
সারা দেশে এ পর্যন্ত মোট সুস্থ হয়েছেন ২ কোটি ৯৭ লক্ষ ৯৯হাজার ৫৩৪ জন।
গত চব্বিশ ঘন্টায় আরোগ্য লাভ করেছেন ৪৭,২৪০ জন।
পর পর ৫৫ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৭.১৮%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৯%।
পরপর ১৬ দিন দৈনিক সংক্রমিতের হার ৩%র কম౼আজ এই হার ২.২৯%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪২ কোটি ৩৩ লক্ষ।
CG/CB/
(
প্রধানমন্ত্রীরদপ্তর
২০২২এর কমনওয়েলথ ক্রীড়া প্রতিযোগিতায় টেবিল টেনিসে স্বর্ণ পদক জয়ের জন্য জি. সাথিয়ান, হরমিত দেশাই, শরত কমল এবং সানিল শেট্টীকে প্রধানমন্ত্রীর অভিনন্দন
নয়াদিল্লি, ২ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে ২০২২-এর কমনওয়েলথ ক্রীড়া প্রতিযোগিতায় পুরুষদের টেবল টেনিসে স্বর্ণ পদক জয়ের জন্য জি. সাথিয়ান, হরমিত দেশাই, শরত কমল এবং সানিল শেট্টীকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “টেবিল টেনিস থেকে দারুন খবর এসেছে! জি. সাথিয়ান, হরমিত দেশাই, শরত কমল এবং সানিল শেট্টী কমনওয়েলথ ক্রীড়া প্রতিযোগিতায় স্বর্ণ পদক জয় করায় তাঁদের অভিনন্দন জানাই। এই দলটি দক্ষতা এবং একনিষ্ঠতার ক্ষেত্রে উচ্চস্তরীয় একটি মানদন্ড নির্ধারণ করেছে। ভবিষ্যতে তাঁদের আরও সাফল্য কামনা করি।”
PG/CB/NS
(
অসামরিকবিমানপরিবহণমন্ত্রক
কৃষি উড়ান প্রকল্পের আওতায় ৫৩টি বিমানবন্দর অন্তর্ভুক্ত হয়েছে
নতুন দিল্লি, ০৪ এপ্রিল, ২০২২
কৃষি পণ্য পরিবহণে কৃষকদের সহায়তায় ২০২০ সালের আগস্ট মাসে আন্তর্জাতিক এবং জাতীয় রুটে কৃষি উড়ান প্রকল্প চালু করা হয়। ২০২১ সালের অক্টোবরে কৃষি উড়ান ২.০ –এর কথা ঘোষণা করা হয়। মূলত পার্বত্য অঞ্চল, উত্তর-পূর্ব রাজ্য এবং উপজাতি সম্প্রদায় ভুক্ত অঞ্চল থেকে পচনশীল খাদ্য পরিবহণের জন্য এই উদ্যোগ নেওয়া হয়। প্রাথমিকভাবে এই প্রকল্পটি উত্তর-পূর্বাঞ্চলের ২৫টি বিমানবন্দর এবং আগরতলা, দেরাদুন, ডিব্রুগড়, জম্মু, লেহ, শ্রীনগর, শিলচর সহ অন্যান্য পার্বত্য ও উপজাতীয় অঞ্চলে কার্যকর হয়েছে। পরবর্তীতে কলকাতা সহ এয়ারপোর্ট অথরিটি অফ ইন্ডিয়ার ২৮টি বিমানবন্দরকে এই প্রকল্পে অন্তর্ভুক্ত করা হয়।
কৃষি উড়ান হলো একটি কেন্দ্রাভিমুখী প্রকল্প। এখানে ৮টি মন্ত্রক/ বিভাগ যুক্ত রয়েছে। ২০২১-২২ অর্থবর্ষে চলতি বছরের ২৮শে ফেব্রুয়ারি পর্যন্ত এয়ারপোর্ট অথরিটি অফ ইন্ডিয়ার আওতাধীন বিমানবন্দরের মাধ্যমে জাতীয় এবং আন্তর্জাতিক রুটে মোট ১ লক্ষ ৮ হাজার ৪৭৯ মেট্রিকটন পচনশীল পণ্য সামগ্রী বহন করা হয়েছে। কৃষি উড়ান প্রকল্পের বিষয়ে সময়ে সময়ে সংশ্লিষ্ট পক্ষের সঙ্গে পরামর্শ করা হয়ে থাকে।
রাজ্যসভায় আজ এক প্রশ্নের লিখিত উত্তরে এই তথ্য দিয়েছেন অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল ডঃ ভি কে সিং।
CG/SS/SKD/
(Visitor Counter : 112
নীতিআয়োগ
ভারতে বৈদ্যুতিক যানবাহন চার্জিং পরিকাঠামো গড়ে তোলার জন্য হ্যান্ডবুক প্রকাশ করেছে নীতি আয়োগ
নয়াদিল্লী, ১২ আগস্ট, ২০২১
নীতি আয়োগ আজ রাজ্য সরকার এবং স্থানীয় সংস্থাগুলিকে বৈদ্যুতিক যানবাহনের চার্জিং নেটওয়ার্ক স্থাপনের নীতি ও নিয়ম প্রণয়ণে দিক নির্দেশনার জন্য একটি হ্যান্ডবুক প্রকাশ করেছে। এর মূল উদ্দেশ্যই হল চার্জিং পরিকাঠামো ব্যবস্থাপনাকে উন্নত করা এবং দেশে বৈদ্যুতিক যানবাহন চলাচল ক্ষেত্রে আমূল পরিবর্তন নিয়ে আসা।
নীতি আয়োগ, বিদ্যুৎ মন্ত্রক, বিজ্ঞান ও প্রযুক্তি দপ্তর, ব্যুরো অফ এনার্জি এফিসিয়েন্সি এবং ভারতে অবস্থিত ওয়ার্ল্ড রিসোর্স ইন্সটিটিউট যৌথভাবে এই হ্যান্ডবুকটি তৈরি করেছে। এই হ্যান্ডবুকে বৈদ্যুতিক যানবাহন চার্জিং পরিকাঠামোর বিষয়ে পরিকল্পনা অনুমোদন এবং বাস্তবায়নের সঙ্গে যুক্ত একাধিক ক্ষেত্রে বিভিন্ন বিষয় তুলে ধরা হয়েছে। বর্তমান সময়ে বৈদ্যুতিক যানবাহনের চাহিদার কথা মাথায় রেখে এই উদ্যোগ নেওয়া হয়েছে। নীতি আয়োগের ভাইস চেয়ারম্যান ডঃ রাজীব কুমার জানিয়েছেন যে বৈদ্যুতিক যানবাহন চলাচল ক্ষেত্রে এই হ্যান্ডবুক এক আমূল পরিবর্তন নিয়ে আসবে। তিনি বলেন, জলবায়ু পরিবর্তন রোধে বৈদ্যুতিক যানবাহন বিশেষ প্রয়োজন। তাই এই হ্যান্ডবুকটি বৈদ্যুতিক যানবাহনের চার্জিং নেটওয়ার্ক বাস্তবায়নে স্থানীয় কর্তৃপক্ষের সমস্যাগুলি সমাধানে সাহায্য করবে। নীতি আয়োগের সিইও অমিতাভ কান্ত জানিয়েছেন ভারতে বৈদ্যুতিক যানবাহনের চাহিদা দ্রুত বৃদ্ধি পাচ্ছে। এই যানবাহনের জন্য চার্জিং পরিকাঠামো গড়ে তোলা প্রয়োজন। এক্ষেত্রে বেশকিছু সংস্থা প্রতিযোগিতায় নেমেছে। এখন এই হ্যান্ডবুকটি সরকারি এবং বেসরকারী সংশ্লিষ্ট পক্ষকে একটি শক্তিশালী এবং সুবিধাযোগ্য বৈদ্যুতিক যানবাহনের চার্জিং নেটওয়ার্ক গড়ে তোলার ক্ষেত্রে বিশেষ সাহায্য করতে পারে।
বিদ্যুৎ মন্ত্রকের সচিব শ্রী অলক কুমার জানিয়েছেন ভারতে বৈদ্যুতিক যানবাহনের জন্য চার্জিং পরিকাঠামো স্থাপনে বিদ্যুৎ মন্ত্রক এবং ব্যুরো অফ এনার্জি এফিসিয়েন্সি বিদ্যুৎ বন্টন সংস্থাগুলির সঙ্গে সমন্বয় বজায় রেখে কাজ করে চলেছে। এক্ষেত্রে এই হ্যান্ডবুকটি বিশেষ সাহায্য করবে বলেও তিনি জানান। এদিন এই হ্যান্ডবুক প্রকাশ অনুষ্ঠানে উপস্থিত ভারতে অবস্থিত ওয়ার্ল্ড রিসোর্স ইন্সটিটিউটের সিইও ডঃ ও পি আগরওয়াল বলেছেন, জীবাশ্ম জ্বালানী চালিত যানবাহন থেকে বৈদ্যুতিক যানবাহন যেকোন স্থানে চার্জ করা সহজ, যদি সেখানে চার্জিং পয়েন্টের সুবিধা থাকে। এরজন্য বৈদ্যুতিক যানবাহন চার্জিং নেটওয়ার্কের পরিকল্পনা গড়ে তোলা প্রয়োজন। এক্ষেত্রে হ্যান্ডবুকটি বৈদ্যুতিক যানবাহনের চার্জিং পরিকাঠামো গড়ে তুলতে বিশেষ সাহায্য করবে বলেও মন্তব্য করেন তিনি। বিজ্ঞান ও প্রযুক্তি দপ্তরের সচিব ডঃ আশুতোষ শর্মা বলেন, বিজ্ঞান ও প্রযুক্তি দপ্তর বৈদ্যুতিক যানবাহন চার্জিং-এর জন্য প্রোটোটাইপগুলির বিকাশ সাধনে নেতৃত্ব দিচ্ছে, যাতে ভারতে বৈদ্যুতিক যানবাহন ইকো ব্যবস্থাপনায় উপযোগী চার্জিং নেটওয়ার্ক গড়ে তোলা যায়। কম খরচে কিভাবে এই চার্জিং পয়েন্টগুলি গড়ে তোলা যায় তার সুনির্দিষ্ট পরিকল্পনাও হ্যান্ডবুকে তুলে ধরা হয়েছে বলে মন্তব্য করেন তিনি। এই হ্যান্ডবুক তৈরিতে আবাসন ও নগর বিষয়ক মন্ত্রক, পরিবেশ বন ও জলবায়ু পরিবর্তন মন্ত্রক এবং ভারী শিল্প বিভাগ বিশেষ সাহায্য করেছে।
CG/SS /NS
(Visitor Counter : 179
প্রধানমন্ত্রীরদপ্তর
শিশুদের মধ্যে খেলাধুলো ও পুষ্টি সম্পর্কে সচেতনতা গড়ে তোলার জন্য বজরঙ্গ পুনিয়ার প্রশংসা করেছেন প্রধানমন্ত্রী
নয়াদিল্লি, ২০ ডিসেম্বর, ২০২১
শিশুদের মধ্যে খেলাধুলো ও পুষ্টি সম্পর্কে সচেতনতা গড়ে তোলার জন্য বজরঙ্গ পুনিয়ার প্রয়াসের প্রশংসা করেছেন প্রধানমন্ত্রী শ্রী নরেন্দ্র মোদী।
বজরঙ্গ পুনিয়ার এক ট্যুইটের জবাবে প্রধানমন্ত্রী বলেছেন, “শিশুদের জন্য এই প্রয়াস না কেবল অত্যন্ত জনপ্রিয় হবে, এমনকি খেলাধুলোর সাথে জীবনে এগিয়ে চলার ক্ষেত্রেও প্রেরণা যোগাবে। @BajrangPuniaজী পুষ্টি সম্পর্কে আপনার এই প্রয়াস শিশুদের মধ্যে সচেতনতা গড়ে তুলবে”।
CG/BD/SB
(
অর্থমন্ত্রক
পণ্য পরিষেবা কর সংক্রান্ত অভিযোগ সম্পর্কিত সমস্যার সমাধানে ‘পণ্য পরিষেবা কর সেবা কেন্দ্র’
নয়াদিল্লি, ১০ ডিসেম্বর, ২০১৯
পণ্য পরিষেবা কর সংক্রান্ত কর প্রদেয়কারীদের অভিযোগ সম্পর্কিত সমস্যার সমাধানে দেশজুড়ে ‘পণ্য পরিষেবা কর সেবা কেন্দ্র’, টোল-ফ্রি নম্বর, সহায়তা ডেস্ক, ‘সিবিইসি মিত্র’ চালু করা হয়েছে।
লোকসভায় এক প্রশ্নের লিখিত উত্তরে একথা জানিয়েছেন কেন্দ্রীয় অর্থ এবং কর্পোরেট বিষয়ক দপ্তরের প্রতিমন্ত্রী শ্রী অনুরাগ সিং ঠাকুর।
মন্ত্রী আরও বলেছেন, পণ্য পরিষেবা কর সংক্রান্ত পোর্টালে কর প্রদেয়কারীদের কোনও সমস্যা হলে পণ্য পরিষেবা কর নেটওয়ার্কে একটি সহায়তা ডেস্ক রয়েছে যেখানে টেলিফোন অথবা সেল্ফ হেল্প গ্রিভান্স রিড্রেসাল পোর্টাল  বা https://selfservice.gstsystem.in-এর মাধ্যমে অভিযোগ জানানো যাবে। এ পর্যন্ত যে যে ক্ষেত্রে অভিযোগ জমা পড়েছে তার বিস্তারিত নিম্নরূপ-
|
|
ক্রমিক সংখ্যা
|
|
অভিযোগের ক্ষেত্র
|
|
অভিযোগের সংখ্যা
|
|
১
|
|
এফএমসিজি 
|
|
৪২
|
|
২
|
|
রেস্তোরাঁ পরিষেবা
|
|
১৪
|
|
৩
|
|
স্যানিটারি সামগ্রী
|
|
২
|
|
৪
|
|
বিনোদনমূলক পরিষেবা/ প্রেস/ সিনেমাটোগ্রাফি
|
|
৬
SSS/SS/NS
(Visitor Counter : 35
কেন্দ্রীয়মন্ত্রিসভা
চিকিৎসা সম্পর্কিত উৎপাদনের নিয়মনীতির বিষয়ে আলোচনা ও সহযোগিতার পরিসর বাড়াতে ভারত-সুরিনাম মউ স্বাক্ষরের বিষয়টি আজ তুলে ধরা হল কেন্দ্রীয় মন্ত্রিসভার বৈঠকে
নয়াদিল্লি, ১৬ আগস্ট ২০২৩
কেন্দ্রীয় স্বাস্থ্য ও পরিবারকল্যাণ মন্ত্রকের সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন  এবং সুরিনামের স্বাস্থ্য মন্ত্রকের মধ্যে চিকিৎসা সম্পর্কিত উৎপাদনের নিয়মনীতি সংক্রান্ত একটি মউ স্বাক্ষরিত হয়েছে এ বছরের ৪ জুন তারিখে। এই মউ স্বাক্ষরের বিষয়টি সম্পর্কে আজ বিস্তারিতভাবে অবহিত করা হল প্রধানমন্ত্রী শ্রী নরেন্দ্র মোদীকে। শ্রী মোদী আজ কেন্দ্রীয় মন্ত্রিসভার বৈঠকে সভাপতিত্ব করেন।
এই চুক্তি স্বাক্ষরের উদ্দেশ্য হল চিকিৎসা সম্পর্কিত উৎপাদনের আইনকানুন ও নিয়মনীতি সম্পর্কে দু’দেশের মধ্যে গঠনমূলক আলাপ-আলোচনার পরিসরকে আরও প্রশস্ত করা।
স্বাক্ষরিত মউ-এর আওতায় সংশ্লিষ্ট ক্ষেত্রটিতে দু’দেশের মধ্যে তথ্যের আদানপ্রদান ও ফলপ্রসূ সহযোগিতার এক অনুকূল বাতাবরণ গড়ে উঠবে বলে আশা করা হচ্ছে।
AC/SKD/DM
(
প্রধানমন্ত্রীরদপ্তর
প্রধানমন্ত্রীর সঙ্গে মুসলিম ওয়ার্ল্ড লীগের মহাসচিবের সাক্ষাৎ
নয়াদিল্লি, ১২ জুলাই, ২০২৩
প্রধানমন্ত্রী শ্রী নরেন্দ্র মোদী মুসলিম ওয়ার্ল্ড লীগের মহাসচিব শেখ ডঃ মহম্মদ বিন আব্দুলকরিম আল-ইশার সঙ্গে বৈঠক করেছেন। বৈঠকে তাঁরা বিভিন্ন মতাবলম্বীদের মধ্যে আলাপ-আলোচনা বৃদ্ধি, মৌলবাদকে প্রতিহত করার জন্য প্রয়োজনীয় ব্যবস্থা গ্রহণ, বিশ্ব জুড়ে শান্তির পরিবেশ সৃষ্টি করা এবং ভারত ও সৌদি আরবের মধ্যে অংশীদারিত্বকে শক্তিশালী করা নিয়ে আলোচনা করেছেন।
শেখ ডঃ মহম্মদ বিন আব্দুলকরিম আল-ইশার এক ট্যুইট বার্তার প্রত্যুত্তরে প্রধানমন্ত্রী বলেছেন, “মুসলিম ওয়ার্ড লীগের মহাসচিব এবং অর্গানাইজেশন অফ মুসলিম স্কলার্স – এর চেয়ারম্যান শেখ ডঃ মহম্মদ বিন আব্দুলকরিম আল-ইশার সঙ্গে কথা বলে আমি অত্যন্ত আনন্দিত। আমরা বিভিন্ন মতাবলম্বীদের মধ্যে আলাপ-আলোচনা বৃদ্ধি, মৌলবাদকে প্রতিহত করার জন্য প্রয়োজনীয় ব্যবস্থা গ্রহণ, বিশ্ব জুড়ে শান্তির পরিবেশ সৃষ্টি করা এবং ভারত ও সৌদি আরবের মধ্যে অংশীদারিত্বকে শক্তিশালী করা নিয়ে মতবিনিময় করেছি”।
CG/CB/SB…
(
ভূ-বিজ্ঞানমন্ত্রক
বঙ্গোপসাগরের উত্তর-পশ্চিমে ওড়িশা-পশ্চিমবঙ্গ উপকূলে নিম্নচাপ আরও ঘনিভূত
নয়াদিল্লি, ৭ অগাস্ট, ২০১৯
উপগ্রহ থেকে পাওয়া তথ্যের ভিত্তিতে বঙ্গোপসাগরের উত্তর-পশ্চিম দিকে ওড়িশা-পশ্চিমবঙ্গ উপকূলের উত্তরে অবস্থিত নিম্নচাপটি আরও ঘনিভূত হয়েছে। আজ সকাল ৮-৩০ মিনিটে এই নিম্নচাপটি ওড়িশার বালাসোরের ৬৫ কিলোমিটার দক্ষিণ-পূর্বে এবং পশ্চিমবঙ্গের দিঘার ৬০ কিলোমিটার দক্ষিণ-দক্ষিণ পশ্চিমে অবস্থান করছিল। এই নিম্নচাপটি আজ বিকেলের মধ্যে ওড়িশার উত্তর-পশ্চিম দিক থেকে ওড়িশা-পশ্চিমবঙ্গ উপকূলের আরও উত্তর দিকে, উত্তর বালাসোরের কাছাকাছি থাকবে। এরপর, সেটি আরও উত্তর-পশ্চিমের দিকে অগ্রসর হবে।
এই নিম্নচাপের ফলে বেশিরভাগ জায়গায় ভারী থেকে অতি ভারী বৃষ্টিপাতের সম্ভাবনা আছে। গাঙ্গেয় পশ্চিমবঙ্গ, বিহার ও ঝাড়খণ্ডের বেশিরভাগ জায়গায় ভারী বৃষ্টির সম্ভাবনা রয়েছে। এর প্রভাবে ঘন্টায় ৫৫-৬৫ থেকে ৭৫ কিলোমিটার বেগে ঝোড়ো হাওয়া বইতে পারে। গাঙ্গেয় পশ্চিমবঙ্গ ও ওড়িশার অনেক জায়গাতেই ৩০-৪০ কিলোমিটার থেকে ৫০ কিলোমিটার বেগে ঝোড়ো হাওয়ার বয়ে যাওয়ার সম্ভাবনা রয়েছে। এই সময় উত্তর বঙ্গোপসাগরে সমুদ্র উত্তাল থাকবে। আগামী ২৪ ঘন্টা মৎস্যজীবীদের সমুদ্রে মাছ ধরতে যেতে নিষেধ করা হয়েছে।
CG/SS/DM
(Visitor Counter : 231
যুবওক্রীড়াবিষয়কমন্ত্রক
অলিম্পিকে ভারতের হয়ে প্রতিনিধিত্ব করা ক্রীড়াবিদদের চাকরি ও অন্যান্য ভাতা দেওয়া হয়েছে : শ্রী অনুরাগ ঠাকুর
নতুন দিল্লি, ১৬ ডিসেম্বর, ২০২১
অলিম্পিকে ভারতের হয়ে প্রতিনিধিত্ব করা ক্রীড়াবিদদের জন্য কেন্দ্রীয় সরকারি চাকরির সংস্থান রয়েছে। কর্মচারী ও প্রশিক্ষণ দপ্তরের নীতি-নির্দেশিকা অনুযায়ী, অলিম্পিকে অংশগ্রহণকারী খেলোয়াড়দের পাশাপাশি প্রতিভাবান ক্রীড়াবিদরাও স্পোর্টস কোটার মাধ্যমে কেন্দ্রীয় সরকারি চাকরি পেতে পারেন। এজন্য কেন্দ্রীয় সরকারি দপ্তরগুলিতে গ্রুপ সি এবং গ্রুপ ডি পদে ৫ শতাংশ সংরক্ষণের ব্যবস্থা রয়েছে। খেলাধুলো রাজ্যের এক্তিয়ারভুক্ত বিষয়। অলিম্পিকে অংশগ্রহণকারী ক্রীড়াবিদদের পাশাপাশি প্রতিভাবান খেলোয়াড়দের সরকারি চাকরিতে নিযুক্তির ক্ষেত্রে রাজ্য সরকারগুলির নিজস্ব নীতি রয়েছে।
আন্তর্জাতিক স্তরের প্রতিযোগিতায় পদক জয়ী ভারতীয় ক্রীড়াবিদ ও তাঁদের প্রশিক্ষকদের কেন্দ্রীয় ক্রীড়া দপ্তরের পক্ষ থেকে নগদ পুরস্কার দেওয়া হয়েছে। সেই অনুসারে ২০২০-র অলিম্পিকে পদক জয়ী ক্রীড়াবিদরাও নগদ পুরস্কার পেয়েছেন।
আন্তর্জাতিক স্তরের ক্রীড়া প্রতিযোগিতায় পদক জয়ী খেলোয়াড়দের নগদ পুরস্কার ও উৎসাহ ভাতা দেওয়ার পাশাপাশি ক্রীড়া প্রশিক্ষকদের স্পোর্টস অথরিটি অফ ইন্ডিয়া -তে চাকরি দেওয়া হয়েছে। এই প্রশিক্ষকরা সাইয়ের বিভিন্ন কেন্দ্রে প্রশিক্ষক বা সহকারী প্রশিক্ষক হিসেবে চাকরি পেয়েছেন।
দেশে খেলো ইন্ডিয়া কর্মসূচির আওতায় ক্রীড়া পরিকাঠামো গড়ে তুলতে ২৬৭টি পরিকাঠামোমূলক প্রকল্প রূপায়ণের প্রস্তাব মঞ্জুর করা হয়েছে। এই ক্রীড়া পরিকাঠামো এশিয়ান গেমস, কমনওয়েল্থ গেমস, অলিম্পিক গেমসের মত আন্তর্জাতিক স্তরের প্রতিযোগিতাগুলিতে অংশগ্রহণে ক্রীড়াবিদের প্রশিক্ষণের জন্য ব্যবহার করা হয়। এছাড়াও, খেলো ইন্ডিয়া কর্মসূচির জাতীয় / আঞ্চলিক / রাজ্যস্তরীয় স্পোর্টস আকাডেমিগুলিকে সাহায্যের জন্য ২৩৭টি স্পোর্টস আকাডেমিকে চিহ্নিত করা হয়েছে। রাজ্যসভায় আজ এক লিখিত জবাবে একথা জানান ক্রীড়ামন্ত্রী শ্রী অনুরাগ ঠাকুর।
CG/BD/AS/
(Visitor Counter : 85
সংসদবিষয়কমন্ত্রক
সংসদ ভবনের সেন্ট্রাল হলে আগামীকাল  সংবিধান দিবস উদযাপন করা হবে
নতুন দিল্লি, ২৫ নভেম্বর, ২০২১
প্রগতিশীল ভারতের স্বাধীনতার ৭৫ বছর উদযাপনের অঙ্গ হিসেবেই আজাদি কা অমৃত মহোৎসব পালন করা হচ্ছে। দেশের জনগণ, সংস্কৃতি এবং গৌরবময় ইতিহাস তুলে ধরতেই কেন্দ্রীয় সরকার এই উদ্যোগ নিয়েছে। এই মহোৎসবের অংশ হিসেবেই আগামীকাল  সংবিধান দিবস উদযাপন করা হবে। এই উপলক্ষে সংসদ ভবনের সেন্ট্রাল হলে এক বিশেষ অনুষ্ঠানের আয়োজন করা হয়েছে।
রাষ্ট্রপতি শ্রী রামনাথ কোবিন্দ সকাল ১১টায় সংসদ ভবনের সেন্ট্রাল হলে সংবিধান দিবস অনুষ্ঠানে যোগ দেবেন। এই অনুষ্ঠানে সরাসরি সম্প্রচার করা হবে। রাষ্ট্রপতি ছাড়াও উপরাষ্ট্রপতি, প্রধানমন্ত্রী, লোকসভার অধ্যক্ষ, কেন্দ্রীয় মন্ত্রিসভার সদস্য, সাংসদ এবং অন্যান্য অতিথিরা এই অনুষ্ঠানে উপস্থিত থাকবেন। অনুষ্ঠানটি সংসদ টিভি, দূরদর্শন এবং অনলাইন পোর্টালে সরাসরি সম্প্রচারিত হবে।
রাষ্ট্রপতির ভাষণের পর সমগ্র দেশবাসীকে তাঁর সঙ্গে সরাসরি সংবিধানের প্রস্তাবনা পাঠের জন্য আহ্বান জানানো হয়েছে। এদিন তিনি 'সাংবিধানিক গণতন্ত্রের ওপর অনলাইন ক্যুইজ' (mpa.gov.in/constitution-day
) - এর উদ্বোধন করবেন। ২৩টি ভাষায় সংবিধানের প্রস্তাবনা পাঠের বিষয়ে একটি পোর্টাল আজ মধ্য রাত থেকেই চালু হবে। mpa.gov.in/constitution-day
থেকে শংসাপত্র ডাউনলোড করা যাবে।
CG/SS/SKD/
(Visitor Counter : 92
প্রধানমন্ত্রীরদপ্তর
পিএমএওয়াই মা ও বোনদের জীবনযাত্রাকে আরও সহজ করে তুলেছে: প্রধানমন্ত্রী
নয়াদিল্লি, ১৪ এপ্রিল, ২০২৩
জম্মুর পুঞ্চের সাংসদ শ্রী যুগল কিশোর শর্মা এক ট্যুইট বার্তায় পিএম আবাস যোজনায় বাড়ি পাওয়ার পর পুঞ্চের চঞ্চলা দেবীর জীবনযাত্রায় ব্যাপক পরিবর্তনের কথা জানিয়েছেন।
এই ট্যুইটের প্রত্যুত্তরে প্রধানমন্ত্রী বলেছেন, পিএমএওয়াই মা ও বোনেদের জীবনযাত্রাকে আরও সহজ করে তুলেছে।
“জম্মু - কাশ্মীরের চঞ্চলা দেবীজী আনন্দের সঙ্গে জানিয়েছেন যে, কিভাবে প্রধানমন্ত্রী আবাস যোজনার মাধ্যমে আমাদের মা ও বোনেদের জীবনযাত্রা আরও সহজ হয়ে উঠেছে”।
PG/CB/SB
(
প্রধানমন্ত্রীরদপ্তর
নাগরিকদের মধ্যে সচেতনতা প্রসারে আইনী পরিষেবা শিবিরে সক্রিয় ভূমিকা গ্রহণের জন্য জারবম গামলিং ল কলেজের শিক্ষার্থীদের ভূয়সী প্রশংসা করলেন প্রধানমন্ত্রী
নয়াদিল্লি, ২৯ এপ্রিল, ২০২৩
প্রধানমন্ত্রী শ্রী নরেন্দ্র মোদী নাগরিকদের মধ্যে সচেতনতা প্রসারে আইনী পরিষেবা শিবিরে সক্রিয় ভূমিকা গ্রহণের জন্য জারবম গামলিং ল কলেজের শিক্ষার্থীদের ভূয়সী প্রশংসা করলেন।
কেন্দ্রীয় আইনমন্ত্রী কিরেন রিজিজু’র একটি ট্যুইটের প্রতিক্রিয়ায় প্রধানমন্ত্রী ট্যুইট করে বলেছেন;
“এই ধরনের প্রচেষ্টা সাধুবাদযোগ্য কারণ তা আইন এবং আইনী অধিকার সম্পর্কে সাধারণ মানুষের সচেতনতা বাড়ায়।”
PG/AC/NS
(
প্রধানমন্ত্রীরদপ্তর
সৌরশক্তি ব্যবহারে গোয়ার উদ্যোগে প্রধানমন্ত্রীর প্রশংসা
নতুন দিল্লি, ১৭ জুন,২০২৩
প্রধানমন্ত্রী শ্রী নরেন্দ্র মোদী গোয়া এনার্জি ডেভেলপমেন্ট এজেন্টি, নতুন ও পূনর্নবীকরণযোগ্য জ্বালানি দফতর এবং বিদ্যুৎ বিভাগের যৌথ উদ্যোগের প্রশংসা করেছেন । একটি উপভোক্তা বান্ধব পোর্টালের মাধ্যমে গোয়ায় সোলার প্যানেল বসানোর ক্ষেত্রে ভর্তুকির ব্যবস্থা করা হয়েছে । এই উদ্যোগের ফলে রাজ্যের জনসাধারণ পরিবেশবান্ধব এক ব্যবস্থাপনায় বিদ্যুৎ উৎপাদন করতে অনুপ্রাণিত হবেন ।
গোয়ার মুখ্যমন্ত্রী ডাঃ প্রমোদ সাওয়ান্ত-এর ট্যুইটবার্তার প্রত্যুত্তরে প্রধানমন্ত্রী বলেছেন;
“গোয়া সৌর শক্তিকে ব্যবহার করার উদ্যোগ নেওয়ায় আমি অত্যন্ত আনন্দিত । এই যৌথ উদ্যোগের ফলে সুস্থায়ী উন্নয়নে গতি আসবে ।”
CG/CB/NR…
(Visitor Counter : 49
তথ্যওসম্প্রচারমন্ত্রক
সুশাসনের হাতিয়ার হিসাবে নাগরিক-কেন্দ্রিক যোগাযোগ নিয়ে একদিনের চিন্তন শিবিরের উদ্বোধন কেন্দ্রীয় মন্ত্রী শ্রী অনুরাগ ঠাকুরের
নয়াদিল্লি, ১৭ মে, ২০২৩
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর মিডিয়া ইউনিট এবং ইন্ডিয়ান ইনফরমেশন সার্ভিস  – এর আধিকারিকরা সহ তথ্য ও সম্প্রচার মন্ত্রকের অফিসারদের যোগাযোগের ক্ষেত্রে নতুন প্রযুক্তি ব্যবহারের সম্ভাবনাকে খতিয়ে দেখতে বলেছেন। নতুন দিল্লিতে ‘সিটিজেন সেন্ট্রিক কম্যুনিকেশন অ্যাজ অ্যা টুল ফর গুড গভর্ন্যান্স’ শীর্ষক একদিনের এক ‘চিন্তন শিবির’ – এর উদ্বোধনী অনুষ্ঠানে দেশের বিভিন্ন প্রান্তে ছড়িয়ে থাকা তথ্য ও সম্প্রচার মন্ত্রকের পদস্থ আধিকারিকদের উদ্দেশে শ্রী ঠাকুর বলেন, সংবাদমাধ্যম জগতে দ্রুত পরিবর্তন আসছে এবং একুশ শতকের প্রয়োজনীয়তার কথা মাথায় রেখে তথ্য প্রচারের ব্যাপারে উপযুক্ত পদ্ধতি অবলম্বন করাও জরুরি।
সরকারের অংশীদার হিসেবে ইন্ডিয়ান ইনফরমেশন সার্ভিসের গুরুত্বপূর্ণ ভূমিকার কথা স্মরণ করিয়ে দিয়ে তিনি বলেন, আধিকারিকদের মধ্যে পারস্পরিক মতবিনিময়, সহযোগিতা এবং সঠিক পথ বেছে নেওয়ার ক্ষেত্রে এই চিন্তন শিবির এক অনন্য সুযোগ এনে দিয়েছে। সময়সীমা বেঁধে সরকারের অগ্রাধিকারের ক্ষেত্রগুলি চিহ্নিত করে কাজ করার জন্য তিনি উপস্থিত আধিকারিকদের কাছে আর্জি জানান। প্রধানমন্ত্রী শ্রী নরেন্দ্র মোদীর কর্মতৎপরতা ও নেতৃত্বের কথা উল্লেখ করে তিনি দেশের জন্য তাঁদের সেরাটুকু দেওয়ার আবেদন জানান শ্রী ঠাকুর।
তিনি বলেন, দেশের একটা বড় অংশের মানুষ সংবাদমাধ্যমের প্রচার সম্পর্কে অবহিত নন। তাঁরা টিভি দেখেন না, এমনকি খবরের কাগজও পড়েন না। তাঁদের কাছে পৌঁছনো আধিকারিকদের দায়িত্বের মধ্যে পড়ে বলে মন্তব্য করেন তিনি।
এই শিবিরে ৫টি বিষয় নিয়ে আধিকারিকদের বিভিন্ন গ্রুপের মধ্যে আলোচনা হবে। এগুলি হ’ল:
- নাগরিকদের সঙ্গে অংশগ্রহণমূলক যোগাযোগ – জন ভাগীদারি
- সর্বোচ্চ সংখ্যক মানুষের কাছে পৌঁছনোর লক্ষ্যে গণযোগাযোগের ক্ষেত্রে আধুনিক প্রযুক্তির ব্যবহার
- ভুল তথ্য চিহ্নিত করার ক্ষেত্রে দ্রুত ব্যবস্থা নেওয়ার পদ্ধতি চালু করা
- আঞ্চলিক যোগাযোগের মাধ্যমে বেশি সংখ্যক মানুষের কাছে পৌঁছনো
- গণপরিষেবা সম্প্রচারকে শক্তিশালী করা।
নতুন দিল্লির ন্যাশনাল মিডিয়া সেন্টারে একদিনের এই চিন্তন শিবির অনুষ্ঠিত হচ্ছে।
PG/MP/SB
(
ভূ-বিজ্ঞানমন্ত্রক
ধীরে ধীরে ক্রমশই উত্তর-উত্তর-পশ্চিম দিকে অগ্রসর হচ্ছে নিম্নচাপটি এবং ২৪ মে সকালের মধ্যে সেটি ঘূর্ণিঝড়ের রূপ নেবে ও তার পরের ২৪ ঘণ্টার মধ্যে অতি প্রবল ঘূর্ণিঝড়ে পরিণত হবে
নতুন দিল্লি, ২৩ মে, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্র থেকে পাওয়া তথ্য অনুযায়ী পূর্ব-মধ্য বঙ্গোপসাগরের ওপর ঘনিভূত নিম্নচাপটি আজ বেলা সাড়ে ১১টার সময় পোর্ট ব্লেয়ারের উত্তর-উত্তর পশ্চিমের ৫৬০ কিলোমিটার, পারাদ্বীপের পূর্ব-দক্ষিণ পূর্বের ৫৯০ কিলোমিটার, বালাসোরের দক্ষিণ-দক্ষিণ পূর্বের ৬৯০ কিলোমিটার এবং দীঘার দক্ষিণ-দক্ষিণ পূর্বে ৬৭০ কিলোমিটার দূরে অবস্থান করছে।
এটি ধীরে ধীরে উত্তর-উত্তর-পশ্চিম দিকে ক্রমশই অগ্রসর হচ্ছে এবং ২৪ মে সকালে এটি ঘূর্ণিঝড়ের রূপ নেবে। তার পরের ২৪ ঘণ্টার মধ্যে এটি অতি প্রবল ঘূর্ণিঝড়ে পরিণত হবে। তার পর অতি প্রবল ঘূর্ণিঝড়টি ২৬ মে সকালে বঙ্গোপসাগরের উত্তর-পশ্চিমে পশ্চিমবঙ্গ এবং উত্তর ওড়িশার উপকূলের কাছে পৌঁছবে। এটি খুব সম্ভবত ২৬ মে সন্ধ্যেবেলায় অতিপ্রবল ঘূর্ণিঝড় রূপে উত্তর ওড়িশা-পশ্চিমবঙ্গের মধ্যে পারাদ্বীপ এবং সাগর দ্বীপের ওপর দিয়ে বয়ে যাবে।
এর জেরে ২৫ মে থেকেই উত্তর ও দক্ষিণ ২৪ পরগণা, হাওড়া, হুগলী জেলায় অতি ভারী বৃষ্টির সম্ভাবনা হয়েছে। মেদিনীপুর, উত্তর ও দক্ষিণ ২৪ পরগনা, হাওড়া, হুগলী, কলকাতায় অতি ভারী বৃষ্টি হতে পারে। নদীয়া, বর্ধমান, বাঁকুড়া, পুরুলিয়া, বীরভূমের বিভিন্ন জায়গায় ভারী থেকে অতি ভারী বৃষ্টির সম্ভাবনা রয়েছে। ২৬ মে মালদা, মুর্শিদাবাদ, দক্ষিণ দিনাজপুরেও ভারী বৃষ্টির সম্ভাবনা রয়েছে। কালিম্পঙ, জলপাইগুড়ি, সিকিমেও ভারী থেকে অতি ভারী বৃষ্টি হতে পারে। আগামী ২৪ থেকে ২৬ মে পর্যন্ত ওড়িশা, পশ্চিমবঙ্গ ও বাংলাদেশ সংলগ্ন উপকূল অঞ্চলে সমুদ্র উত্তাল থাকবে। এমনকি উপকূলে বড়ো ঢেউ আছড়ে পড়তে পারে। ২৩ ও ২৪ মে আন্দামান ও নিকোবর দ্বীপপুঞ্জে এক থেকে দু মিটার পর্যন্ত সমুদ্রের ঢেউ উঠতে পারে। ২৪ মে সন্ধের পর থেকে পশ্চিমবঙ্গ, ওড়িশা ও বাংলাদেশ উপকূল অঞ্চলে প্রতি ঘণ্টায় ৪০ থেকে ৫০ কিলোমিটার বেগে ঝোড়ো হাওয়া বইতে পারে। ২৫ মে সন্ধ্যায় ঝড়ের গতিবেক বেড়ে প্রতি ঘণ্টায় ৭০ কিলোমিটার হতে পারে। ২৬ মে সন্ধ্যায় এই গতিবেগ আরও বৃদ্ধি পেয়ে ঘণ্টায় ১১০ কিলোমিটার হতে পারে।
উত্তর-পূর্ব ও পূর্ব মধ্য বঙ্গোপসাগরে আপাতত মৎস্যজীবীদের মাছ ধরতে নিষেধ করা হয়েছে। যারা পূর্ব-মধ্য এবং সংলগ্ন উত্তর-পূর্ব বঙ্গোপসাগরের গভীর সমুদ্রে মাছ ধড়তে গেছেন তাদের দ্রুত উপকূলে ফিরে আসতে বলা হয়েছে।
CG/SS/SKD
(Visitor Counter : 119
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩০ মে, ২০২২
দেশ জুড়ে টিকাকরণ অভিযানে এ পর্যন্ত ১৯৩ কোটি ৩১ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ হাজার ৬৯৮।
সুস্পষ্টভাবে করোনায় আক্রান্তের হার ০.০৪ শতাংশ।
জাতীয় স্তরে সুস্থতার হার বর্তমানে ৯৮.৭৪ শতাংশ।
গত ২৪ ঘণ্টায় সুস্থ হয়েছেন ২ হাজার ৭০ জন। মোট সুস্থতার সংখ্যা বেড়ে ৪ কোটি ২৬ লক্ষ ১৩ হাজার ৪৪০।
সারা দেশে গত ২৪ ঘণ্টায় নতুন করে আক্রান্ত ২ হাজার ৭০৬ জন।
দৈনিক-ভিত্তিতে আক্রান্তের হার ০.৯৭ শতাংশ।
সাপ্তাহিক-ভিত্তিতে আক্রান্তের হার ০.৫৮ শতাংশ।
এখনও পর্যন্ত নমুনা পরীক্ষা হয়েছে ৮৫ কোটি; গত ২৪ ঘণ্টায় ২ লক্ষ ৭৮ হাজার ২৬৭টি নমুনা পরীক্ষা হয়েছে।
CG/SS/SB
(Visitor Counter : 87